kardosdrur/scandi-wiki huggingface dataset:
Emanuel Filibert af Savoyen-Carignano

Emanuel Filibert af Savoyen-Carignano (født 20. august 1628, død 23. april 1709) var titulær fyrste af Carignano i 1656 – 1709 .

Forfædre 
Emanuel Filibert var sønnesøn af hertug Karl Emanuel 1. af Savoyen, og han var oldesøn af hertug Emanuele Filiberto af Savoyen, kong Filip 2. af Spanien, Elisabeth af Valois og Ludvig 1. af Bourbon-Condé. 

Han var tipoldesøn af kong Frans 1. af Frankrig, den tysk-romerske kejser Karl 5., kejserinde Isabella af Portugal, kong Henrik 2. af Frankrig, Katarina af Medici, Karl 4. af Bourbon, hertug af Vendôme,

Ægteskab 
Emanuel Filibert var gift med Maria Angela Caterina d'Este (1656 – 1722). Hun var datter af general Borso d'Este (1605 – 1657) og sønnedatter af Cesare d'Este (1562 – 1628), der var hertug af Modena og Reggio.

Parret fik fire børn. Den ældste overlevende søn (Viktor Amadeus 1. af Savoyen-Carignano) blev gift med Maria Vittoria af Savoyen-Carignano, som var datter af Viktor Amadeus 2. af Sardinien-Piemont, der var Sardiniens første konge.

De italienske konger (1861 – 1946) nedstammer fra Viktor Amadeus 1. og  Maria Vittoria.

Kilder

Huset Savoyen
Saratov Airlines

Saratov Airlines er et russisk flyselskab, med hovedsæde i Saratov og hub i Saratov-Tsentralnyj Airport.

Ulykker 
11. februar 2018 styrtede Saratov Airlines Flight 703 ned, kort tid efter take-off fra Moskva-Domodedovo Internationale Lufthavn med kurs mod Orsk Lufthavn ved Orsk. De 65 passagerer og seks besætningsmedlemmer der var ombord på Antonov An-148-flyet, omkom alle ved ulykken.

Flyflåde 
I februar 2018 havde Saratov Airlines følgende flyflåde:

Referencer

Eksterne henvisninger 

 Officiel hjemmeside

Saratov
Flyselskaber fra Rusland
Etableret i 1993
Ophørt i 2018
Antonov An-148

Antonov An-148 er et medium jetfly udviklet og produceret af den ukrainske flyproducent Antonov. Jomfruflyvningen fandt sted 17. december 2004. Det drives af to Progress D-436-motorer.

Se også 
 Saratov Airlines Flight 703

Eksterne henvisninger 

 An-148 Awarded Russian and European Type Certification

An-148
AN-148
AN-148
Girolamo Romanino

Girolamo Romanino (Romani), også Girolamo Bresciano (Hieronymus Rumanus de Brixia) (født ca. 1485 i Brescia, død 1566 i samme by) var en italiensk maler.

Han var elev af Stefano Rizzo (?) og Floriano Ferramola i sin fødeby, hvor hans hovedvirksomhed faldt, medens han kortere tid var beskæftiget i Padova, Cremona og Trient. Mere indflydelse på Romaninos udvikling end den hjemlige skole fik venetiansk malerkunst (allerede gennem hans bysbarn Savoldo), særlig Giorgione. Fra denne påvirkning har Romanino sin kraftige, glødende farve, sin store og fyldige form, sin overlegne brede behandling; hans værker skæmmes dog ikke sjældent af en vis overfladisk flothed og ujævn løshed i gennemførelsen. Hovedværker er de pragtfulde ungdomsarbejder: Alterbillederne til San Francesco i Brescia (1511) og Santa Giustina i Padova (1513, nu i Galeria smst.), begge fremstillinger af Madonna med Hellige, i deres dybe gyldne farvepragt på højde med den mest fremragende venetianske malerkunst. Betydelige og mægtigt virkende er hans fresker i Cremonas Domkirke (1519-20), fire scener af Kristi Lidelseshistorie, og de to fresker (i Galeria Martinengo, Brescia) med Kristus i Emmaus og Magdalene vaskende Kristi fødder, ligesom de sammen med Moretto udførte fresker i Corpus-Domini-kapellet i San Giovanni Evangelista smst. I disse værker såvel som i flere samtidige alterbilleder (Sposalizio i det foran nævnte kapel og Korsnedtagelsen i Galeria Martinengo) hersker endnu den glødende venetianske kolorit. Men i sine senere arbejder søgte Romanino den lyse, sølvagtige, fine perlegrå tone, som optaget af Moretto blev Brescianer-skolens særeje. Af disse senere værker fremhæves Tronende Madonna m.m. i Galeria i Padova, Mariæ Himmelfart i Sant'Alessandro i (Bergamo og Kristi Fødsel og Pietà i Galeria Martinengo, hvor sammesteds to mandlige portrætter viser Romanino som en virkningsfuld portrætmaler. Endelig skal af hans mere dekorative arbejder nævnes freskerne i det biskoppelige slot i Trient og de historisk interessante fresker i slottet Malpaga ved Bergamo, der forestiller den danske kong Christian I's besøg hos Bartolomeo Colleoni (smlg. C.E. Reventlow, Freskerne paa Slottet Malpaga [København 1903]). Uden for Italien findes betydelige billeder af Romanino i samlingerne i Berlin og London.

Kilder 
 

Malere fra Italien
Personer fra Brescia
Italienere i 1500-tallet
Renæssancemalere
Emilio Simonsen

Emilio Stuberg Simonsen (født 31. oktober 1999) er en fodboldspiller fra Danmark, der spiller for Nykøbing FC.

Klubkarriere 
Simonsen skiftede til Lyngby Boldklub som U/13-spiller.

Han fik sin debut i Superligaen for Lyngby Boldklub den 3. marts 2018, da han startede inde og spillede de første 60 minutter, inden han blev erstattet af Mathias Hebo Rasmussen i et 0-3-nederlag hjemme til Hobro IK. Han blev i denne kamp kåret til kampens spiller af tilskuerne. Det blev starten på en periode fra starten af marts til slutningen af april 2018, hvor han spillede samlet ni kampe i træk.

Han skrev den 24. marts 2018 under på en forlængelse af sin hidtidige kontrakt, således parterne havde papir på hinanden frem til sommeren 2021. Fra sommeren 2018 af, hvor han afsluttede sin skole, blev han fuldtidsprofessionel.

Landsholdskarriere 
Han blev i august 2016 udtaget til landsholdssamling i Tilst med  sammen med holdkammaraten Oskar Snorre, men det resulterede dog ikke i, at han fik sin landsholdsdebut.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Adam Sørensen

Adam Sørensen (født 11. november 2000 i Herlev) er en dansk fodboldspiller, der spiller for Lyngby Boldklub.

Karriere

Lyngby Boldklub 
Adam Sørensen havde sin fodboldopvækst i Lyngby Boldklub, og han fik som kun 17 år og 116 dage gammel sin debutkamp i Superligaen. Dermed er han den yngste spiller, Lyngby Boldklub har brugt i en Superligakamp.

FK Bodø/Glimt 
Adam Sørensen blev i vintertransfervinduet 2023 solgt til norske FK Bodø/Glimt.

Landsholdskarriere 
Onsdag den 23. august 2018 blev Adam Sørensen udtaget til -holdet. Han fik sin debut herfor den 7. september, da han blev skiftet ind i pausen i stedet for Lukas Klitten i en 2-1-sejr over Norge ved en international turnering i Gävle, Sverige.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra FK Bodø/Glimt
Moretto da Brescia

Alessandro Bonvicino (også Buonvicino), bedre kendt som Il Moretto da Brescia (født ca. 1498 i Rovato, død 22. december 1554) var en italiensk maler.

Hos den tidligt modnede kunstner, der var elev af Fioravante Ferramola fra Brescia, brødes indflydelserne fra Romanino, fra Palma Vecchio, Savoldo, Tizian og Rafael, dog således at hans sjælfulde kunstnerindividualitet støbte de modtagne værdier om til et selvstændigt lødigt hele. Med den venetianske skoles kolorit, som han dog mildnede til en fin Sølvtone med de lysende baggrunde, det skønne spil af lys og skygge og med rige stoffers kraftige farvevirkning forbandt Moretto en ægthed i stemningen, der gør hans religiøse billeder til følte andagtsbilleder af uforlignelig skønhed; i det dramatiske virker hans kunst usikrere.

Om hans livsforhold ved man grumme lidt, kun at han foruden i Brescia, hvor han arbejdede jævnsides med Romanino, en tid har virket i Bergamo (1529), Milano og Verona (1540-41). Hans første arbejder, som Barnemordet i San Giovanni Evangelista i Brescia, viser påvirkning fra Rafael, en indflydelse, der vel stadig holder sig i billedernes klassisk skønne anordning, men senere sideordnes andre kræfter. Romaninos farvekunst mærkes i Den hellige Margrete, der ses i Brescia (San Francesco), ligesom med andre værker, som de fortrinlige alterbilledet med Madonna og barnet omgivne af engle og derunder helgene Clemens, Dominicus, Florian, Katharina og Magdalena (i San Clemente), Mariæ Himmelfart (Santi Nazaro e Celso), S. Nikolaus fra Bari og Madonna i Martinengo-galeriet m.v. arbejder fra 1540'erne som Kristus i Emmaus (Tosisamlingen i Brescia) har et bredere malerisk tiziansk foredrag. Også andre italienske byer ejer billeder af ham, Brera-galeriet i Milano en hel række. I Wiens kunsthistoriske museum blev han repræsenteret ved et hovedværk, det berømte Hellige Justina, i Sankt Petersborgs Ermitage-galleri ved Troen og Judith; også i Louvre og det Städel'ske Institut i Frankfurt am Main (en Madonna mellem Sankt Antonius og Sankt Sebastian, omgivet af kirkefædre). Endelig ejer Berlins Bodemuseum et af hans dygtigste værker: Madonna med barnet, Elisabeth og Johannes i skyerne, tilbedte af de nedenfor knælende donatorer. Også i portrætfaget står Moretto højt (blandt andre et mandsportræt i National Gallery i London). På Statens Museum på Kunst ses et dygtigt mandsportræt i Morettos stil.

Kilder 
 

Malere fra Italien
Personer fra Brescia
Italienere i 1500-tallet
Renæssancemalere
Palma Vecchio

Jacopo Palma (også Jacopo Negretti), kaldet Palma Vecchio ('den gamle') (født ca. 1480 i Serinalta ved Bergamo, død juli 1528 i Venedig) var en italiensk maler.

Man ved grumme lidt om hans liv. I Venedig, hvor han virkede og nød høj anseelse, har han udviklet sig under indflydelse fra Giovanni Bellini (Palmas første stilperiode med de faste former og farver), Vittore Carpaccio og Cima da Conegliano; senere har Tizians og Giorgiones kunst modnet Palma, der, mindre fremtrædende end de nysnævnte, dog står som ypperlig repræsentant for venetiansk kunsts blomstringstid. Størst ry nyder Palma måske som tolker af kvindelig skønhed, den yppige venetianske blondine. I modelleringens fine, bløde omrids og farvernes fylde og lysen når han ofte her noget ganske udsøgt. Denne retning i Palmas kunst er udmærket repræsenteret i Wiens Kunsthistorisches Museum: Violante, Lucrezia (den fine farvevirkning i det bløde, lysende bryst og det hvide lin), og andre kvindebilleder; endvidere kan mærkes La bella [di Tiziano] i Palazzo Sciarra i Rom, De tre søstre i Dresdens Gemäldegalerie Alte Meister, et kvindebillede i Berlins Bodemuseum og en af Herzog Anton Ulrich Museums perler, det store Adam og Eva (før 1512). Men også i adskillige "Sacre conversazioni" (et udmærket eksemplar i Neapels Museo di Capodimonte, andre i Wiens Kunsthistorisches Museum, museer i Rovigo, Bergamo, Villa Borghese og Palazzo Colonna i Rom etc.) og portrætter (få mænd, selvportræt i Münchens Alte Pinakothek) står Palma som mesteren. Et af hans hovedværker er Den hellige Barbara (Santa Maria Formosa i Venedig, ca. 1515). Andre betydelige værker: Kongernes tilbedelse (Pinacoteca di Brera, Milano), Madonna med hellige i Cerman (ved mestre), Tronende Petrus (Venedigs Akademi), Tronende Maria (San Stefano i Vicenza). Foruden de her nævnte arbejder kan nævnes: Madonna med barnet (Berlins Bodemuseum), Jakob og Rachel i Dresdens Gemäldegalerie Alte Meister og Hyrdernes tilbedelse i Louvre i Paris samt malerier i Bryssel, Kassel, London, Edinburgh og Sankt Petersborg.

Kilder 
 

Malere fra Italien
Italienere i 1500-tallet
Renæssancemalere
En sælgers død

En sælgers død () er et skuespil fra 1949 af den amerikanske dramatiker Arthur Miller. Skuespillet havde premiere på Broadway i New York i februar 1949 og vandt Pulitzerprisen for drama samme år.

Skuespil fra USA
Skuespil fra 1949
The Big Wheel (album)

The Big Wheel er det syvende studiealbum fra den skotske keltiske rockband Runrig. Det blev udgivet i 1991.

Spor 
Alle sange er skrevet af Calum Macdonald og Rory Macdonald. 

 "Headlights" - 5:09
 "Healer in Your Heart" - 5:34
 "Abhainn an t-Sluaigh" (The Crowded River) - 5:17
 "Always the Winner" - 5:41
 "This Beautiful Pain" - 4:15
 "An Cuibhle Mòr" (The Big Wheel) - 6:07
 "Edge of the World" - 5:00
 "Hearthammer" - 4:27
 "I'll Keep Coming Home" - 2:33
 "Flower of the West" - 6:36

Personel 
Iain Bayne: trommer, percussion
Malcolm Jones: guitar, banjo, harmonika
Calum Macdonald: percussion
Rory Macdonald: vokal, basguitar
Donnie Munro: Forsanger
Peter Wishart: keyboard

Referencer

Eksterne henvisninger 
 The Big Wheel på Discogs

Runrig-album
Album fra 1991
VisitNordsjælland

VisitNordsjælland er en sammenslutning af de 4 nordsjællandske kommuners turismemarkedsføring og turisthåndtering. VisitNordsjælland er ejet af Halsnæs Kommune, Gribskov Kommune, Fredensborg Kommune og Hillerød Kommune. Formålet med VisitNordsjælland er, at samle og udvikle turismeindustrien i Nordsjælland.

VisitNordsjælland er en non-profit organisation, der finansieres af indtægter fra kommuner samt salg af annoncer i turismemarkedsføringmaterialet. I bestyrelsen sidder repræsentanter udpeget fra kommunerne.

Kampagner og Brands 
 Den Danske Riviera (Den nordsjællandske kyststrækning med attraktive badestrande og idyllisk natur.)
 Kongernes Nordsjælland

Referencer

Eksterne henvisninger 
 Den officielle hjemmeside for VisitNordsjælland.

Organisationer fra Danmark
Markedsføringsvirksomheder i Danmark
Turisme i Danmark
Etableret i 2009
Sørup (Måløv Sogn)

Sørup er en klynge af huse (4-5 huse) beliggende 500 meter nordvest for Kildedal Station, 2,5 kilometer øst for Veksø og 21 kilometer nordvest for Københavns centrum. Sørup ligger i Ballerup Kommune nord for Måløv Byvej lige inden kommunegrænsen til Egedal Kommune.

Beskrivelse 
Mest kendt er Sørup dog nok for den nedlagte Sørup Losseplads, hvor Ballerup Kommune drev en Losseplads i perioden 1957-1979 i den gamle grusrav. Efter nedlæggelsen af Københavns Amt ved kommunalreformen i 2007 kæmper Miljøministeriet og Region Hovedstaden i dag, om hvem der er ansvarlige for forureningen af blandt andet grundvandet i dette område og Værebro Å. Blot få kilometer fra Sørup lå Cheminova i perioden 1944-1954, og derfra blev der også udledt forurenet Spildevand, som også har påvirket vandkvaliteten.

Kilder og henvisninger 

Ballerup Kommunes geografi
Forureningssager i Danmark
Boarstall Tower

Boarstall Tower er en portbygning med voldgrav fra 1300-tallet. Den ligger i Boarstall i Buckinghamshire i England og er omgivet af et haveanlæg, som drives af National Trust.

Under den engelske borgerkrig brugte Charles 1. tårnet som garnison.

Se også  
 Liste over borge og slotte i England
 National Trusts ejendomme i England

Referencer 

Slotte i Buckinghamshire
National Trust
Lindsey Horan

Lindsey Michelle Horan (født 26. maj 1994) er en amerikansk fodboldspiller, der spiller for Portland Thorns FC i National Women's Soccer League (NWSL) og for s landshold som midtbanespiller. Hun var topscorer for USAs U/17 landshold ved CONCACAF U/17 mesterskabet 2010.

Referencer

Eksterne henvisninger 
 

Kvindelige fodboldspillere fra USA
Fodboldspillere fra Portland Thorns FC
Fodboldspillere ved sommer-OL 2020
Olympiske medaljevindere i fodbold
Olympiske bronzemedaljevindere fra USA
Medaljevindere ved sommer-OL 2020
Okehampton Castle

Okehampton Castle er en middelalder-motte and bailey-fæstning Devon i England. Den blev opført mellem 1068 og 1086 af Baldwin FitzGilbert efter et oprør i Devon mod det normanniske styre, og det blev centrum for jarldømmet Devon, hvor den forsvarede et overgangssted ved West Okement River. Den var i brug til slutningen af 1200-tallet, hvor fæstningens ejere, de Courtenays, blev jarler af Devon. Med deres nye rigdom ombyggede de fæstningen til et luksuriøst jagtslot og opførte en ny dyrehave mod syd fra borgen, og de opførte moderne boliger lagt efter udsigten. Huset de Courtenays blomstrede og borgen blev udvidet yderligere til det stadig større hushold.

Familien var stærkt involveret i 1400-tallet i rosekrigene og Okehampton Castle blev ofte konfiskeret. Ved begyndelsen af 1500-tallet var borgen stadig i god stand, men efter Henry Courtenay blev henrettet af Henrik 8. blev ejendommen forladt og fik lov at forfalde, mens parken blev lejet ud af kronen. Dele af borgen blev genbrugt til et bageri i 1600-tallet, men i 1800-tallet var den forfaldet fuldstændigt, og den blev et populært motiv for malere som J. M. W. Turner. I 1900-tallet begyndte man at renovere ruinen, først under privat ejerskab, og herefter af staten. I 2000-tallet bliver ruinen drevet af English Heritage som turistattraktion.

Se også  
 Liste over borge og slotte i England

Referencer

Eksterne henvisninger 

 English Heritage page for Okehampton castle

Slotte i Devon
Borgruiner i Storbritannien
Jessica Ho

Jessica Chienyu Ho (født 5. januar 1997 i Pittsburgh) er en amerikansk professionel tennisspiller. Hun fik debut på ITF Women's Circuit i 2011, hvor hun også spiller double.

Eksterne henvisninger 
 

Personer fra Pittsburgh
Tennisspillere fra USA
Melania Delai

Melania Delai (født 15. oktober 2002 i Trento) er en italiensk tennisspiller. Hun fik debut på ITF Women's Circuit ved en turnering i Cordenons i december 2017. Hun spiller også double.

Eksterne henvisninger 
 Melania Delais officielle hjemmeside
 
 
 
 

Personer fra Trento
Tennisspillere fra Italien
Trønderbanen

Trønderbanen er betegnelsen for lokaltogene og visse jernbaner i Trøndelag fylke i Norge. Bane Nor (tidligere Jernbaneverket) benytter navnet om strækningen Trondheim–Steinkjer på Nordlandsbanen, mens NSB benytter det om lokaltogene på strækningen Steinkjer–Trondheim–Støren–Røros på Nordlandsbanen, Dovrebanen og Rørosbanen. Navnet benyttes også i regeringsdokumenter om disse strækninger. Indimellem bruges navnet også om strækningerne mellem Oppdal, Røros, Trondheim og Steinkjer. Navnet blev tidligere benyttet af NSB som projektnavn for koordineringen af persontog på denne strækning fra 1993 til og med 2003. NSB ophørte med at bruge navnet i 2004, mens Statens jernbanetilsyn fortsatte med at benytte det. Senere har NSB taget det i brug igen.

Historie 
Trønderbanen var NSB's projektnavn for koordineringen af persontog på strækningen mellem Oppdal, Røros, Trondheim og Steinkjer fra 1993 til 2003. Trønderbanen opstod som begreb, da trafikken med lokaltog i de daværende Sør-Trøndelag og Nord-Trøndelag fylker blev reorganiseret i 1990'erne. Navnet blev skabt af Gunhild Myren fra Sandvollan i Inderøy, der vandt en konkurrence i 1993.

8. juni 1997 blev der indført faste minuttal med tog hver halvanden time mellem Trondheim og Steinkjer. 7. januar 2001 blev det udvidet til fast timedrift. Den faste timedrift var med til at gøre Trønderbanen til en succes. I 2003 blev der transporteret ca. 1,1 mio. passagerer. Ved Støren var der 6 % flere passagerer end året før, mens det var uændret i Levanger.

Fra 1. januar 2004 ophørte NSB med at bruge navnet Trønderbanen om lokaltogene nord og syd for Trondheim. Årsagen var at deres afdeling i Trondheim blev nedlagt, og beslutningerne i stedet blev taget centralt i Oslo. Efterfølgende benyttedes det generelle produktnavn NSB Lokaltog, men navnet Trønderbanen blev stadig benyttet i folkemunde og den lokale presse. I 2012 benyttede NSB igen navnet Trønderbanen i køreplaner mv.

Jernbaner 
Trønderbanen omfattede disse jernbaner i 1993-2003:
Dovrebanen (Oppdal – Trondheim)
Meråkerbanen (Hell - Storlien)
Nordlandsbanen (Trondheim – Steinkjer)
Rørosbanen (Røros – Trondheim)
Stavne-Leangenbanen (Marienborg – Lerkendal)

Materiel 

Trønderbanens tog har hovedsageligt været dieselelektriske togsæt af NSB type 92, suppleret af NSB type 93 til blandt andet Røros.

Noter

Eksterne henvisninger 
 
 Konseptvalgutredning Trondheim Steinkjer . vegvesen.no (25. august 2010)

Jernbanetransport i Norge
Trøndelag
Orsk Lufthavn

Orsk Lufthavn  er en lufthavn i Rusland. Den er beliggende 16 km syd for centrum af Orsk i Orenburg oblast, og tre kilometer fra grænsen til Kasakhstan.

Fra 1958 til 1987 kunne der kun lande små propelfly. I 1987 blev der anlagt en 2.900 meter lang landingsbane.

Se også 
 Saratov Airlines Flight 703

Eksterne henvisninger 
 Orsk Lufthavns officielle hjemmeside

Lufthavne i Rusland
Lufthavn
Kim Yo-jong

Kim Yo-jong (chosŏn'gŭl: 김여정, hancha: 金與正, revideret romanisering: Gim Yeojeong, McCune-Reischauer: Kim Yŏjŏng) født 26. september 1987 i Pyongyang i Nordkorea) er en nordkoreansk politiker.

Kim Yo-jong er Kim Jong-ils yngste datter, som han fik med Ko Yong-hui, den nordkoreanske leder Kim Jong-uns mor. Som sin broder skal Kim Yo-jong have studeret i Schweiz, hvilket skal være sket i årene 1996–2000. Derefter skal hun have studeret ved Kim Il-Sung Universitetet.

Hun var upåagtet af omverdenen og fremtrådte offentlig først 2010 på et foto fra Koreas arbejderpartis kongres. Hun skal have styret Nord-Korea under Kim Jong-uns sygdomsfravær i efteråret 2014.

Familietræ

Noter 

Personer fra Pyongyang
Politikere fra Nordkorea
Vuelta a Andalucía 2018

Vuelta a Andalucía 2018 var den 64. udgave af det spanske landevejscykelløb i regionen Andalusien. Løbet foregik i perioden 14. til 18. februar 2018. Løbet var en del af UCI Europe Tour 2018 og var i kategorien 2.HC. Den samlede vinder af løbet blev belgiske Tim Wellens fra .

Hold og ryttere

Danske ryttere
Lars Bak kørte for 
Jakob Fuglsang kørte for 
Michael Valgren kørte for 
Matti Breschel kørte for

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Sprintkonkurrencen

Eksterne henvisninger 
 

Vuelta a Andalucía
UCI Europe Tour 2018
Hermann Witsius

Hermann Witsius (Herman Wits eller på Latin Hermannus Witsius; født 12. februar 1636, død 22. oktober 1708) var en nederlandsk teolog.

Liv og gerning 
Han blev født i Enkhuizen. Han studerede ved universitetet i Groningen, Leiden og Utrecht. Han blev ordineret af ministeriet og blev pastor for Westwoud i 1656 og derefter på Wormer, Goes og Leeuwarden. Han blev successivt professor i guddommelighed ved universitetet i Franeker i 1675 og ved Utrecht Universitet i 1680. I 1698 blev han udnævnt til universitetet i Leiden som efterfølger for den yngre Friedrich Spanheim. Han døde i Leiden.

Teolog 
Mens Witsius i sin teologi sigtede mod en forsoning mellem den da herskende ortodoksi og federalteologi (også kendt som føderalisme), var han først og fremmest en bibelsk teolog. Hans hovedområde var systematisk teologi. Hans hovedarbejde hedder Pagtens økonomi mellem Gud og mennesket (oprindeligt udgivet på latin: De oeconomia foederum Dei cum hominibus, Leeuwarden, 1677). Han blev induceret til at offentliggøre dette værk af hans sorg på kontroverserne mellem tilhængere af Gisbertus Voetius og Johannes Coccejus. Selv om han selv var medlem af den federalistiske skole, var han på ingen måde blind for værdien af kirkens skolelærte dogmatiske system. I sidste ende lykkedes det ham ikke til at glæde nogen af parterne.

Forfatterskab 
  (oprindelig offentliggjort som ).
 .

Af andre arbejder fik han offentliggjort:
 .
 .
 .
 
 , 2 vols.
 
 .
 .
 .

På engelsk foreligger:
 A Treatise on Christian Faith (London, 1761);
 An Essay on the Use and Abuse of Reason in Matters of Religion, Trans. John Carter, Norwich, 1795 (New Edition, CrossReach Publications, 2016)
 On the Character of a True Theologian (Edinburgh, 1877); and
 .
 ; Translation of 
 Sacred Dissertations: On what is Commonly Called the Apostles' Creed (Volume 1) (1823)
 https://archive.org/details/sacreddissertat02witsgoog
 https://archive.org/details/sacreddissertat00witsgoog
 Sacred Dissertations: On what is Commonly Called the Apostles' Creed (Volume 2) (1823)
 https://archive.org/details/sacreddissertat01witsgoog
 https://archive.org/details/sacreddissertat03witsgoog
 Conciliatory or irenical animadversions on the controversies agitated in Britain : under the unhappy names of antinomians and neonomians (1807)
 .

Eksterne henvisninger 
 .
 .

Teologer fra Nederlandene
Taoufik Makhloufi

Taoufik Makhloufi (; født 29. april 1988) er en algerisk løber, der specialiserer sig i mellemdistanceløb. Han blev olympisk mester i 1500 meter løb ved Sommer-OL 2012. I 2016 vandt Makhloufi sølvmedalje i 800 m og 1500 m ved Sommer-OL i Rio, Brasilien.

Referencer

Eksterne henvisninger 

Mellemdistanceløbere fra Algeriet
Medaljevindere ved sommer-OL 2012
Medaljevindere ved sommer-OL 2016